Tropická fauna u vás doma
Trendom minulého roku sa stali tropické vzory. Ananásy, papagáje, a miešanie sviežich odtieňov zelenej na palmových listoch. Práve zeleň a tropická fauna pokračujú ako jeden z top trendov aj v roku 2018. Prinášajú nám do domovov sviežosť a dobíjajú nás energiou.
Kaktus kraľuje
V roku 2018 sa zo všetkých rastlín dostáva do popredia práve kaktus. Môžete siahnuť po živej rastline, ale aj po dekoráciach a obrazoch s týmto vzorom.
Feng šuej kaktus veľmi neobľubuje, pretože jeho ostré tŕne vysielajú do okolia negatívnu energiu. Preto by ste sa mali vyhnúť kaktusom hlavne v spálni a detskej izbe. Naopak, v priestoroch, kde je veľké množstvo elektrických spotrebičov a elektrosmogu, sú veľmi užitočné. Dokážu totiž rozprúdiť stagnujúcu energiu a tým očistiť priestor.